b'\n_START_ARTICLE_\nJanez J. \xc5\xa0vajncer\n_START_SECTION_\n\xc5\xbdivljenje\n_START_PARAGRAPH_\nLeta 1967 je maturiral na gimnaziji v Mariboru, tri leta pozneje pa na Vi\xc5\xa1ji pravni \xc5\xa1oli (Maribor), nato pa v \xc5\xa1olskem letu 1970-71 obiskoval 3. letnik Pravne fakultete v Ljubljani._NEWLINE_Nato je bil poklican na slu\xc5\xbeenje voja\xc5\xa1kega roka. Od 27. novembra 1971 do konec julija 1972 je bil na slu\xc5\xbeenju v \xc5\xa1oli za rezervne \xc4\x8dastnike pehote v Bile\xc4\x87i, ki jo je kon\xc4\x8dal kot 4-5 v generaciji._NEWLINE_Avgusta 1972 je bil poslan na te\xc4\x8daj za rezervne \xc4\x8dastnike voja\xc5\xa1ke policije (Pan\xc4\x8devo). Med septembrom in oktobrom 1972 je bil vodnik-sta\xc5\xbeist v \xc4\x8deti voja\xc5\xa1ke policije v Postojni._NEWLINE_Po upokojitvi iz Slovenske vojske se je \xc5\xa0vajncer posvetil voja\xc5\xa1kemu zgodovinopisju in vodenju Vojnega muzeja Logatec._NEWLINE_Prav tako je odgovorni urednik Vojnozgodovinskega zbornika.'